Honey (film)

Honey er en amerikansk film fra 2003, der er udgivet af Universal Pictures. I filmen medvirker Jessica Alba, Mehki Phifer, Lil' Romeo, Joy Bryant, Missy Elliott og David Moscow. En del kendte hip hop og R'n'B musikere laver cameo-optrædener i filmen, inklusiv Rodney Jerkins, Jadakiss og Sheek Louch fra The Lox, Tweet og Ginuwine. R'n'B og hip hop-sangerinden, Aaliyah, en nær ven af Missy Elliott, var oprindeligt castet som Honey inden sin død.

Handling 

Honey Daniels er en talentfuld fra East Harlem i New York, der kæmper for at få sit navn frem som musikvideokoregraf. Hun underviser, hip hop i det lokale idrætscenter, de lokale børn og unge, i et forsøg på at få dem væk fra gaden og problemer. Udover det arbejder hun også sommetider på den lokale club, hvor hun en aften efter sin vagt, går ud på dansegulvet, hvor hun bliver opdaget af den berømte musikvideoinstruktør, Michael, der straks hyrer hende som danser i hans næste musikvideo. Nu går det endelig fremad for Honey, og hun bliver hurtigt en kendt musikvideokoregraf inden for branchen. Forholdet mellem Honey og Michael brydes snart, da Michael til en fest, gør seksuelle krænkelser mod hende, hvilket får hende til at sige nej. Michael bliver vred og da Honey dagen efter møder op på jobbet med alle børnene fra hendes undervisning, som hun har lovet at kunne få lov til at danse i en musikvideo, beslutter Michael sig for at droppe hendes idé og ansætter Honeys danserival i stedet for. Honey bliver både vred og ked af det, og siger op hos Michael. Hjemme igen er dansestudiet, hvor Honey underviste ødelagt under en vandskade, og da Honey en dag, opdager en stor bygning, der er perfekt som et nyt dansestudie slår hun til. Hun planlægger sammen med sine venner og børnene at lave et velgørenhedsdanseshow, så de kan få nok penge til at købe bygningen. De træner alle sammen i en gammel forladt kirke, og nogle uger senere, slår de dørene op for et stort danseshow, hvor det lykkedes at samle penge nok. Honey vender herefter tilbage til jobbet som selvstændig koreograf for store sangere osv.

Rollebesætning 

Jessica Alba som Honey Daniels
Lil' Romeo som Benny
Mekhi Phifer som Chaz
David Moscow som Michael Ellis
Zachary som Raymond
Missy Elliott som sig selv

Nominationer

2004 
Black Reel Awards
Best Breakthrough Performance (Lil' Romeo)

Teen Choice Award
Choice Breakout Movie Star – Female (Jessica Alba)
Choice Breakout Movie Star – Male (Lil' Romeo)
Chocie Movie – Date Movie
Choice Movie Actor – Drama/Action Adventure (Mekhi Phifer)
Choice Movie Actress – Drama/Action Adventure (Jessica Alba)
Choice Movie Chemistry (Jessica Alba og Mekhi Phifer)
Choice Movie Liplock (Jessica Alba og Mekhi Phifer)

Trivia 
Hovedrollen var oprindelig tiltænkt sangerinden Aaliyah. 
Honeys hund i filmen, er faktisk spillet af Jessica Albas egen hund, Sid.
Lil' Romeo (Benny) voksede 5 cm. og hans stemme gik i overgang før optagelserne til filmen var afsluttet. I scenen hvor Raymond og Benny skal til dansetime og Honey siger at hun skal til musikvideooptagelse, var Romeo nødt til at stå med sine ben langt fra hinanden for at virke mindre, fordi han ellers var ligeså høj som Jessica Alba.

Eksterne links 
 Officielle Honey hjemmeside 
 Yahoo Movies Honey hjemmeside
 

Amerikanske film fra 2003
Dramafilm fra USA
Musicalfilm fra USA
Romantiske film fra USA
Dansefilm fra USA